Karakumų kanalas

Karakumų kanalas () – drėkinamoji sistema pietryčių Turkmėnistane. Pradėtas kasti 1954 m., galutinai baigtas 1988 m. Atsišakoja nuo Amudarjos netoli Atamurato miesto ir eina į pietvakarius Karakumų dykumos pakraščiu. Ilgis 1380 km, didelė šio atstumo dalis (450 km) laivuojama.Karakum Canal, Encyclopaedia Britannica

Karakumų kanalas labai svarbus Turkmėnistano žemdirbystei. Kanalo drėkinamoje žemėje auginama medvilnė, vaisiai, moliūginiai augalai. Tačiau dėl kanalo didėja žemės druskingumas, be to, Amudarja dėl kanalo netekdama daug vandens nepasiekia Aralo jūros, todėl ši sparčiai džiūsta.Qiang Li, Xin Li, Youhua Ran, Min Feng, Yanyun Nian, Meibao Tan & Xi Chen, „Investigate the relationships between the Aral Sea shrinkage and the expansion of cropland and reservoir in its drainage basins between 2000 and 2020“, International Journal of Digital Earth, Volume 14, 2021
 Issue 6.

 Šaltiniai 

Kategorija:Turkmėnijos kanalai